Yhdysvaltain presidentti Donald Trump twiittasi varhain tiistaiaamuna Guantanamon vankilan tilanteesta. Trump syytti viestissään edeltäjäänsä presidentti Barack Obamaa 122 vangin vapauttamisesta taistelukentille.

122 vicious prisoners, released by the Obama Administration from Gitmo, have returned to the battlefield. Just another terrible decision! — Donald J. Trump (@realDonaldTrump) 7. maaliskuuta 2017

Uustistoimisto AP:n mukaan Trump syyttää väärää presidenttiä. Suurin osa taisteluihin palanneista vangeista vapautettiin presidentti George W. Bushin aikana.

Trump nosti nyt ensimmäisen kerran vankilantilanteen esille virkakaudellaan. AP arvioi tilanteen vaikuttavan siltä, että hän haluaa pitää vankilan toiminnassa toisin kuin edeltäjänsä Obama.

Obama lupasi sulkea laitoksen virkakautensa aikana ja vankeja siirrettiin muihin maihin. Obaman kaudella Valkoinen talo ja ihmisoikeusjärjestöt pitivät Guantanamoa rahojen tuhlauksena ja terroristien rekrytointipaikkana.

Guantanamo Bayn vankileiri perustettiin terrorismin vastaisen sodan yhteydessä. Se sijaitsee Yhdysvaltojen laivastotukikohdassa Guantanamo Bayssa Kuubassa.

Guantanamossa oli eniten vankeja vuonna 2003. Vankeja oli tuolloin noin 680.

Lähde: AP